1431 नि:शक्तों को तीन महीने से नहीं मिली पेंशन, आर्थिक तंगी
मानसिक और बहुविकलांगता की श्रेणी में आने वाले नि:शक्तों को तीन महीने से पेंशन नहीं मिली है। जिले में वितरण के लिए 21 लाख 46 हजार 500 रुपए की राशि शासन स्तर पर लंबित है। शासन द्वारा शारीरिक रूप से बाधित लोगों की मदद के लिए कई योजनाओं से लाभ देने के दावे किए जाते हैं, लेकिन बजट का अभाव नि:शक्तों के लिए बाधा बन रहा है।
इन्हें हर महीने 500 रुपए की सहायता दी जाती है। इसमें 1159 पात्रों को बैंकों और 272 पात्रों को पोस्ट ऑफिस खातों में पैसा दिया जाता है। सामाजिक कल्याण एवं न्याय विभाग के अनुसार योजना में आखिरी बार अगस्त माह में पैसा मिला था तो पेंशन दी गई थी। पात्रों में नपा क्षेत्र के 209 और खरगोन जनपद क्षेत्र के 203 नि:शक्त भी शामिल हैं। सामाजिक कल्याण एवं न्याय विभाग के उपसंचालक आरकेसिंह ने बताया तीन माह से बजट नहीं मिल पाया है। जल्द ही राशि मंजूर होने पर पेंशन मिलेगी।
नहीं खरीद पाया किताब
पीजी कॉलेज में बीए अंतिम वर्ष के छात्र दीपक यादव ने बताया पेंशन नहीं मिलने से पुस्तक नहीं खरीद पाए। बीते साल भी करीब आठ महीने तक पेंशन नहीं मिली थी। इससे आर्थिक संकट से जूझना पड़ा था। अफसरों के पास जाने पर फंड नहीं आने की बात कहते हैं।
पेंशन से मिलता है सहारा
चौथी कक्षा में पढ़ने वाले शहर के गौरव रघुवंशी को पेंशन योजना का लाभ मिलता है। परिजनों ने बताया पेंशन से स्कूली खर्च में सहायता मिलती थी। तीन महीने से पेंशन जमा नहीं हुई है। ना ही इस देरी का कोई कारण बताया गया है। राशि नहीं मिलने से परेशानी उठाना पड़ता है।
ऐसे हो रहे परेशान
hin_Deva hin_Deva hin_Deva hin_Deva hin_Deva hin_Deva hin_Deva hin_Deva